“Qimmatli qog‘ozlar bozorida axborot taqdim etish va e’lon qilish qoidalarini tasdiqlash haqida”gi buyruqqa o‘zgartirish va qo‘shimchalar kiritish to‘g‘risida

O‘zbekiston Respublikasining “Qimmatli qog‘ozlar bozori to‘g‘risida”gi va “Aksiyadorlik jamiyatlari va aksiyadorlarning huquqlarini himoya qilish to‘g‘risida”gi qonunlariga, O‘zbekiston Respublikasi Prezidentining 2021-yil 13-apreldagi PF-6207-son “Kapital bozorini yanada rivojlantirish chora-tadbirlari to‘g‘risida”gi Farmoniga muvofiq buyuraman:
 1. O‘zbekiston Respublikasi Davlat mulki qo‘mitasi huzuridagi Qimmatli qog‘ozlar bozori faoliyatini muvofiqlashtirish va nazorat qilish markazi bosh direktorining 2012-yil 24-iyuldagi 2012-13-son “Qimmatli qog‘ozlar bozorida axborot taqdim etish va e’lon qilish qoidalarini tasdiqlash haqida”gi buyrug‘iga (ro‘yxat raqami 2383, 2012-yil 31-iyul) (O‘zbekiston Respublikasi qonun hujjatlari to‘plami, 2012-y., 31-son, 369-modda) ilovaga muvofiq o‘zgartirish va qo‘shimchalar kiritilsin.
 2. Mazkur buyruq O‘zbekiston Respublikasi Savdo-sanoat palatasi bilan kelishilgan.
 3. Mazkur buyruq rasmiy e’lon qilingan kundan e’tiboran uch oydan keyin kuchga kiradi.
 1. Buyruq muqaddimasi quyidagi tahrirda bayon etilsin:
 “O‘zbekiston Respublikasining “Qimmatli qog‘ozlar bozori to‘g‘risida”gi Qonuni, O‘zbekiston Respublikasi Prezidentining 2021-yil 13-apreldagi PF-6207-son “Kapital bozorini yanada rivojlantirish chora-tadbirlari to‘g‘risida”gi Farmoniga muvofiq buyuraman:”.
 2. Qoidalarda:
 a) muqaddima quyidagi tahrirda bayon etilsin:
 “Mazkur Qoidalar qimmatli qog‘ozlar bozorida axborotni taqdim etish va e’lon qilish tartibini belgilaydi.”;
 b) 1-bandning o‘ninchi xatboshisidagi “O‘zbekiston Respublikasi Kapital bozorini rivojlantirish agentligi va uning hududiy boshqarmalari” degan so‘zlar “O‘zbekiston Respublikasi Moliya vazirligi” degan so‘zlar bilan almashtirilsin;
 v) 3-bandning ikkinchi xatboshi quyidagi tahrirda bayon etilsin:
 “ommaviy axborot vositalarida, qimmatli qog‘ozlar bozorini tartibga solish bo‘yicha vakolatli davlat organining Korporativ axborotning yagona portalida (bundan buyon matnda Korporativ axborotning yagona portali deb yuritiladi) va emitentning rasmiy veb-saytida e’lon qilish;”;
 g) 7-band quyidagi mazmundagi xatboshi bilan to‘ldirilsin:
 “Shuningdek, emitent mazkur Qoidalarda belgilangan axborotlarni Korporativ axborotning yagona portalida va o‘zining rasmiy veb-saytida oshkor qiladi.”
 d) 8-bandda:
 uchinchi xatboshi quyidagi tahrirda bayon etilsin:
 “Korporativ axborotning yagona portaliga va o‘zining rasmiy veb-saytiga joylashtirish orqali:”;
 quyidagi mazmundagi yettinchi xatboshi bilan to‘ldirilsin:
 “emitent va affillangan shaxs o‘rtasida tuzilgan bitimlar to‘g‘risidagi axborotni bitim tuzilgan paytdan e’tiboran 72 soat ichida joylashtirish yo‘li bilan;”;
 yettinchi — o‘ninchi xatboshilar tegishli ravishda sakkizinchi — o‘n birinchi xatboshilar deb hisoblansin;
 sakkizinchi xatboshi quyidagi tahrirda bayon etilsin:
 “emitentning faoliyatidagi muhim fakt haqidagi xabarni u yuz bergan sanadan e’tiboran ikki ish kuni ichida joylashtirish yo‘li bilan oshkor qilishi shart, bundan affillangan shaxslar bilan bitim tuzish to‘g‘risidagi xabar mustasno”;
 e) quyidagi mazmundagi 101-band bilan to‘ldirilsin:
 “101. Emitent o‘z faoliyatida yuz bergan hamda ushbu Qoidalarning 21 — 28-ilovalarga muvofiq shakldagi axborotlarni ular yuz bergan sanadan e’tiboran ikki ish kuni ichida Korporativ axborotning yagona portalida va o‘zining rasmiy veb-saytida joylashtirish orqali oshkor etadi.”.
 yo) 21 va 22-bandlar quyidagi tahrirda bayon etilsin:
 “21. Qimmatli qog‘ozlar egasi bitim tuzish natijasida emitent qimmatli qog‘ozlari har qanday turining 35 yoki undan ortiq foiziga egalik qila boshlasa, emitentga ushbu axborotni bitim tuzilgan sanani, qimmatli qog‘ozlar soni va olingan ulushni (qimmatli qog‘ozlar umumiy soniga nisbatan foiz hisobida), shuningdek o‘zining joylashgan erini (pochta manzilini) ko‘rsatgan holda mazkur bitim tuzilgan sanadan e’tiboran besh kun ichida taqdim etishi shart.
 Emitent ushbu axborotni olgan kundan boshlab ikki ish kuni ichida Korporativ axborotning yagona portalida va o‘zining rasmiy veb-saytida oshkor etishi lozim.
 22. Aksiyalar egasi mustaqil ravishda yoki affillangan shaxslar bilan birgalikda bir yoki bir nechta bitim tuzish natijasida aksiyadorlik jamiyati aksiyalarining mazkur aksiyadorlik jamiyati ustav kapitalining jami 20 va undan ortiq foizini tashkil etuvchi aksiyalar paketini olganligi haqidagi axborotni besh kun ichida mazkur Qoidalarning 5-ilovasiga muvofiq shaklda emitentga oshkor qilishi shart.
 Emitent ushbu axborotni olgan kundan boshlab ikki ish kuni ichida Korporativ axborotning yagona portalida va o‘zining rasmiy veb-saytida oshkor etishga majbur.
 Jamiyat aksiyalarining 50 va undan ortiq foizi egasiga aylangan shaxs, agar u bungacha mazkur jamiyat aksiyalariga egalik qilmagan yoki aksiyalarining 50 foizidan kamrog‘iga egalik qilgan bo‘lsa, qolgan aksiyalar egalariga aksiyalarni bozor qiymati bo‘yicha o‘ziga sotishlari borasidagi taklifini o‘ttiz kun ichida emitentga xabarnoma jo‘natish orqali xabardor qilishi shart.
 Emitent ushbu xabarnomani olgan kundan boshlab ikki ish kuni ichida Korporativ axborotning yagona portalida va o‘zining rasmiy veb-saytida oshkor etishi lozim.”;
 j) 23-band o‘z kuchini yo‘qotgan deb topilsin;
 z) 233-bandning to‘rtinchi xatboshisi quyidagi tahrirda bayon etilsin:
 “jismoniy shaxsning shaxsiy identifikatsiya raqami (JShShIR)”;
 i) mazkur o‘zgartirish va qo‘shimchalarning 1 — 8-ilovalariga muvofiq tahrirdagi 21 — 28-ilovalar bilan to‘ldirilsin.
 k) 3-ilova mazkur o‘zgartirish va qo‘shimchalarning 9-ilovasiga muvofiq tahrirda bayon etilsin;
 l) 3-33-ilova mazkur o‘zgartirish va qo‘shimchalarning 10-ilovasiga muvofiq tahrirda bayon etilsin.